**PROGRAMOS**

**„SOCIALINĖS PARAMOS ĮGYVENDINIMAS IR SVEIKATOS APSAUGOS**

**PASLAUGŲ GERINIMAS“ APRAŠYMAS**

|  |  |
| --- | --- |
| Biudžetiniai metai | 2014 |
| Asignavimų valdytojas (-ai), kodas (-ai) | Joniškio rajono savivaldybės administracija, 288712070 |
| Joniškio „Saulės“ pagrindinė mokykla, 190565192 |
| Joniškio rajono Žagarės vaikų lopšelis-darželis „Vyšniukas“, 190551068 |
| Žagarės socialinių paslaugų centras, 157672552 |
| Joniškio rajono savivaldybės visuomenės sveikatos biuras, 301541296 |
| Vykdytojas (-ai), kodas (-ai) | Joniškio rajono savivaldybės administracija,  Joniškio „Saulės“ pagrindinė mokykla,  Joniškio rajono Žagarės vaikų lopšelis-darželis „Vyšniukas“, Žagarės socialinių paslaugų centras,  Joniškio rajono savivaldybės visuomenės sveikatos biuras |

|  |  |  |  |
| --- | --- | --- | --- |
| Programos pavadinimas | Socialinės paramos įgyvendinimas ir sveikatos apsaugos paslaugų gerinimas | Kodas | 03 |

|  |  |  |  |
| --- | --- | --- | --- |
| **Programos parengimo argumentai** | Joniškio rajono savivaldybė, vadovaudamasi Lietuvos Respublikos įstatymais ir kitais norminiais teisės aktais ir vykdydama valstybės ir vietos savivaldos politiką, organizuoja savo teritorijoje socialinės paramos teikimą socialiai pažeidžiamoms gyventojų grupėms, užtikrina sveikatos apsaugos ir sanitarijos paslaugų teikimą | | |
| **Ilgalaikis prioritetas** | Kultūringos, išsilavinusios, sveikos ir saugios bendruomenės raida | **Kodas** | 01 |
| **Šia programa įgyvendinamas strateginis tikslas** | Gerinti bendruomenės sveikatą, mažinti socialinę atskirtį ir didinti saugumą rajone | Kodas | 1.2 |

|  |  |  |  |
| --- | --- | --- | --- |
| Programostikslas | Įgyvendinti Lietuvos Respublikos įstatymais ir kitais norminiais teisės aktais numatytą socialinę politiką, teikiant piniginę socialinę paramą ir socialines paslaugas Joniškio rajono gyventojams | **Kodas** | 01 |
| **Tikslo įgyvendinimo aprašymas:**  Įgyvendinant šį tikslą vykdomi Socialinės paramos ir sveikatos skyriaus uždaviniai.  **1. Uždavinio pavadinimas.** Organizuoti Lietuvos Respublikos įstatymuose ir kituose norminiuose teisės aktuose numatytos piniginės socialinės paramos asmenims ir šeimoms teikimą.  **Pagrindinės priemonės.** Vykdant šį uždavinį iš Lietuvos Respublikos valstybės biudžeto bus mokamos šalpos išmokos, transporto išlaidų kompensacijos ir lengvųjų automobilių įsigijimo ir jų techninio pritaikymo išlaidų kompensacijos, išmokos neįgaliesiems, kurie yra pripažinti nedarbingais ir kurių šeimose nėra darbingų asmenų; išmokos vaikams (nuo gimimo iki 2 metų; šeimoms, auginančioms 1 ar 2 vaikus nuo 2 iki 7 metų; šeimoms, auginančioms 3 ir daugiau vaikų nuo 2 iki 18 metų, jei vyresni nei 18 metų vaikai mokosi; vienkartinė išmoka gimus ar įvaikinus vaiką); vienkartinė išmoka nėščiai moteriai; globos (rūpybos) išmokos; vienkartinės išmokos įsikurti asmenims, kuriems iki pilnametystės buvo nustatyta vaiko globa (rūpyba).  Iš savivaldybės biudžeto lėšų bus mokamos socialinės pašalpos ir vienkartinės pašalpos socialiai remtiniems asmenims, periodinė netekto darbingumo kompensacija.  Iš Lietuvos Respublikos valstybės biudžeto specialiosios tikslinės dotacijos lėšų bus kompensuojamos komunalinės išlaidos, būsto šildymo, šalto vandens, nuotekų ir karšto vandens išlaidos mažas pajamas gaunančioms šeimoms (vieniems gyvenantiems asmenims). Taip pat iš valstybės biudžeto specialiosios tikslinės dotacijos lėšų bus mokamos vienkartinės laidojimo pašalpos, skiriamas nemokamas maitinimas ir mokinio reikmenys vaikams iš mažas pajamas gaunančių šeimų.  Naudojant valstybės biudžeto lėšas bus galima iš dalies kompensuoti vaikų, likusių be tėvų globos, bei senyvo amžiaus asmenų, suaugusių asmenų su sunkia negalia, apgyvendintų socialinės globos institucijose (Ventos, Jurdaičių, Linkuvos, Didvyžių, Jotainių socialinės globos namuose, ŠvČ. M. Marijos parapijos senelių globos namuose „Santara“, Beržėnų senjorų namuose), išlaikymą; finansuoti dienos socialinės globos paslaugas vaikams, senyvo amžiaus ir suaugusiems asmenims su sunkia negalia (Joniškio „Saulės“ pagrindinės mokyklos ir Žagarės specialiosios mokyklos dienos užimtumo centre, VšĮ Joniškio socialinių paslaugų ir užimtumo centre).  Iš Lietuvos Respublikos valstybės biudžeto specialiosios tikslinės dotacijos bus skiriama lėšų socialinių darbuotojų, kurie teikia socialinės priežiūros paslaugas socialinės rizikos šeimoms, darbo užmokesčiui. Savivaldybės biudžeto lėšomis bus kompensuojamos šių darbuotojų išlaidos transportui, kanceliarinėms prekėms įsigyti, judriojo telefono ryšio paslaugoms apmokėti.  Iš Lietuvos Respublikos valstybės biudžeto specialių tikslinių dotacijų, skirtų savivaldybės biudžetui, yra mokamos kompensacijos ginkluoto pasipriešinimo (rezistencijos) dalyviams, nukentėjusiems nuo 1991 m. ir po to vykdytos SSRS agresijos, užsienyje mirusių (žuvusių) piliečių palaikams parvežti. Lėšos savivaldybei pervedamos pagal poreikį, pateikus paraišką.  Savivaldybės biudžeto lėšomis planuojama remti maisto iš intervencinių atsargų labiausiai nepasiturintiems asmenims programą.  **Pasiekimo rodikliai**:  - asmenų, kuriems skirta šalpos išmoka, – 2,2 tūkst.,  - šeimų, kurioms skirta socialinė pašalpa, – 2,3 tūkst.,  - šeimų, kurioms skirta kompensacija, – 2,3 tūkst.,  - mokinių, kuriems skirtas nemokamas maitinimas, – 1,4 tūkst.,  - mokinių, kuriems skirti būtiniausi mokinio reikmenys, – 1,4 tūkst.,  - asmenų, kuriems skirtos išmokos vaikui, – 2,3 tūkst.,  - asmenų, kuriems skirta laidojimo pašalpa, – 0,4 tūkst.,  - asmenų, kuriems skirta vienkartinė pašalpa, – 120,  - asmenų, kuriems skirta pašalpa nukentėjusiems asmenims, – pagal poreikį,  - asmenų, kuriems skirta periodinė netekto darbingumo kompensacija, – 1,  - asmenų, kuriems skirta išmoka neįgaliesiems, kurie yra pripažinti nedarbingais ir kurių šeimose nėra darbingų asmenų, – 1,  - asmenų su sunkia negalia, kuriems iš dalies finansuotos socialinės globos paslaugos, – 65,  - asmenų, kuriems skirtas maistas iš intervencinių atsargų, – 5,1 tūkst.  **2. Uždavinio pavadinimas. Plėtoti ir modernizuoti socialinių paslaugų tinklą.**  **Pagrindinės priemonės.** Joniškio rajono gyventojams teikiamų socialinių paslaugų tinklas pastaraisiais metais yra nuolat plečiamas ir modernizuojamas. Prioritetinės socialinių paslaugų plėtros kryptys yra šios:  - dienos socialinės globos ir užimtumo paslaugos sutrikusio intelekto žmonėms. Šios paslaugos šiuo metu teikiamos Joniškio „Saulės“ pagrindinės mokyklos Dienos užimtumo centre. 2012 m. buvo pradėtas įgyvendinti Lietuvos ir Latvijos bendradarbiavimo per sieną programos projektas „Mano socialinė atsakomybė“, kurio tikslas didinti žmonių su negalia socialinę integraciją, gerinti teikiamų paslaugų kokybę ir prieinamumą. Iš projektui skirto finansavimo lėšų atlikti „Saulės“ pagrindinės mokyklos bendrabučio II a. pritaikymo socialinėms paslaugoms teikti darbai. Projekto pabaiga numatyta 2014 m. balandį,  - dienos užimtumo paslaugos socialinės rizikos šeimoms ir asmenims. Probleminė situacija susidariusi atokiausiai nuo rajono centro nutolusioje Žagarės seniūnijoje, kuroje didžiausias skurdo ir nedarbo lygis, aukštas socialinių pašalpų gavėjų procentas. Tokią situaciją nulėmė ir tai, kad rajone neišplėtotos prevencinės socialinės paslaugos, stabdančios socialinių problemų augimą. Viena iš prevencinių priemonių – užimtumo paslaugų socialinės rizikos šeimų mokyklinio amžiaus vaikams plėtra. 2014 m. pradžioje bus baigta dienos užimtumo paslaugų socialinės rizikos šeimų vaikams plėtra Žagarės socialinių paslaugų centre–atliekti seno pastato rekonstrukcijos ir pritaikymo veiklai darbai. Modernizuotame pastate įsikurs du Žagarės socialinių paslaugų centro padaliniai, teiksiantys nestacionarias socialines paslaugas socialinės rizikos šeimoms – vaikų dienos centras ir šeimos paramos centras.  **Pasiekimo rodikliai:**  - pradėta veikla pritaikytose Joniškio „Saulės“ pagrindinės mokyklos bendrabučio II aukšto patalpose, kuriose teikiamos dienos ir trumpalaikės socialinės globos ir užimtumo paslaugos sutrikusio intelekto vaikams ir asmenims, vyresniems kaip 21 metai;  - modernizuota ir pritaikyta esama Žagarės socialinių paslaugų centro infrastruktūra esamoms ir naujoms nestacionarioms socialinėms paslaugoms teikti.  **3. Uždavinio pavadinimas. Užtikrinti socialinių paslaugų įvairovę ir prieinamumą, skatinti socialinių paslaugų plėtrą bendruomenėje.**  **Pagrindinės priemonės.** Įgyvendinant šį uždavinį siekiama užtikrinti Joniškio rajono gyventojams teikiamų socialinių paslaugų įvairovę ir prieinamumą.  Uždavinys įgyvendinamas Joniškio rajono savivaldybės administracijai finansuojant socialines paslaugas Joniškio rajono gyventojams valstybinėse, savivaldybės biudžeto lėšomis išlaikomose, viešosiose, sveikatos priežiūros įstaigose.  Planuojama finansuoti ilgalaikės vienišų senyvo amžiaus gyventojų socialinės globos paslaugas ŠvČ. M. Marijos parapijos senelių globos namuose „Santara“, Beržėnų senjorų namuose, Kaltinėnų parapijos senelių globos namuose, Akmenės r. socialinių paslaugų namuose; asmenų su psichikos negalia socialinės globos paslaugas Aukštelkės, Jurdaičių, Linkuvos, Skemų socialinės globos namuose; vaikų ilgalaikės socialinės globos paslaugas Kuršėnų vaikų globos namuose, vaiko ir motinos globos namuose „Užuovėja“; vaikų, laikinai likusių be tėvų globos laikinos priežiūros paslaugas VšĮ Joniškio ligoninėje; senyvo amžiaus asmenų apgyvendinimo savarankiško gyvenimo namuose paslaugas.  Pagal finansavimo sutartį VšĮ Joniškio socialinių paslaugų ir užimtumo centre planuojama teikti bendrąsias ir socialinės priežiūros paslaugas.  Be to, iš Joniškio rajono savivaldybės biudžeto bus finansuojamos dienos ir trumpalaikės socialinės globos ir užimtumo paslaugos vaikams ir asmenims, vyresniems kaip 21 metai, su proto negalia Joniškio „Saulės“ pagrindinėje mokykloje, ikimokyklinio amžiaus vaikų, likusių be tėvų globos, socialinės globos paslaugos Joniškio rajono Žagarės vaikų lopšelyje-darželyje „Vyšniukas“, vaikų ilgalaikės socialinės globos paslaugos, neįgalių asmenų su proto negalia ir socialinės rizikos šeimų vaikų dienos užimtumo paslaugos Žagarės socialinių paslaugų centre.  Kaip alternatyva bendrosioms socialinėms paslaugoms ir socialinei priežiūrai rajono gyventojams gali būti skiriami pagalbos pinigai. Pagalbos pinigai rajono gyventojams mokami iš Joniškio rajono savivaldybės biudžeto.  Iš dalies finansuojami gyvenamojo būsto ir aplinkos pritaikymo darbai žmonėms su negalia. Šios paslaugos finansuojamos iš savivaldybės biudžeto ir Neįgaliųjų departamento prie LR socialinės apsaugos ir darbo ministerijos lėšų.  2014 m. planuojama iš dalies finansuoti ilgalaikės socialinės globos paslaugas vaikams šeimynoje: skirti išlaikymo pajamų šeimynos dalyviui ir lėšų vonios bei tualeto kambariui įrengti; remti nevyriausybines organizacijas, siekiant Joniškio rajono savivaldybės ir nevyriausybinių organizacijų bendradarbiavimo; planuojama kompensuoti vežėjų išlaidas, patirtas keleiviams taikant pavėžėjimo lengvatą.  Įgyvendinant Nacionalinės neįgaliųjų socialinės integracijos programos priemones planuojama iš savivaldybės biudžeto ir valstybės biudžeto lėšų finansuoti socialinės reabilitacijos paslaugų neįgaliesiems bendruomenėje projektus.  **Pasiekimo rodikliai:**  - pritaikytų būstų ir gyvenamos aplinkos neįgaliesiems skaičius per metus – 4 būstai,  - pagalbos pinigų gavėjų skaičius per metus – 10 gavėjų,  - ilgalaikės socialinės globos paslaugų senyvo amžiaus asmenims gavėjų skaičius per metus – 35 gavėjai,  - ilgalaikės socialinės globos paslaugų psichikos sveikatos sutrikimų turintiems asmenims gavėjų skaičius per metus – 20 gavėjų,  - vaikų ilgalaikės socialinės globos paslaugų gavėjų skaičius institucijoje per metus – 44,  - vaikų ilgalaikės socialinės globos paslaugų gavėjų skaičius šeimynoje per metus – 12,  - vaikų, likusių be tėvų globos, kuriems suteikta laikina priežiūra, skaičius per metus – 35,  - bendrosios ir socialinės priežiūros paslaugos:  pagalbos namuose paslaugų gavėjų skaičius per metus – 160,  specialiojo transporto paslaugų gavėjų skaičius per metus – 300,  apgyvendintų nakvynės namuose ir krizių centre per metus – 65,  senyvo amžiaus asmenų, apgyvendintų savarankiško gyvenimo namuose skaičius per metus – 2,  socialinių darbuotojų, kuriems skiriamas finansavimas teikti socialinių įgūdžių ugdymo ir palaikymo paslaugas socialinės rizikos šeimoms, skaičius per metus – 11,  - dienos ir trumpalaikės socialinės globos paslaugos vaikams ir asmenims, vyresniems kaip 21 metai, turintiems proto negalią, – 35,  - kompensuoti NVO projektai, renginiai – 5,  - kompensuotos vežėjų išlaidos, patirtos taikant pavėžėjimo lengvatą, – pagal poreikį,  - finansuoti socialinės reabilitacijos paslaugų neįgaliesiems bendruomenėje projektai – 7. | | | |
| Programos tikslas | Užtikrinti sveikatos apsaugos ir sanitarijos paslaugų plėtrą | Kodas | 02 |
| **Tikslo įgyvendinimo aprašymas:**  Įgyvendinant šį tikslą vykdomi Socialinės paramos ir sveikatos skyriaus ir Infrastruktūros skyriaus uždaviniai.  **1. Uždavinio pavadinimas.** Modernizuoti sveikatos apsaugos sektorių ir gerinti teikiamų paslaugų kokybę.  **Pagrindinės priemonės.** Vykdant šį uždavinį siekiama pagerinti sveikatos priežiūros įstaigų patalpų būklę, senus baldus ir įrangą pakeisti naujais, pagerinti sąlygas pacientams ir personalui.  **Pasiekimo rodikliai:**  - atlikti ligoninės rekonstrukcijos darbai,  - įsigyta diagnostikos priemonių,  **2. Uždavinio pavadinimas.** Įgyvendinti sveikatinimo veiklos priemones.  **Pagrindinės priemonės.** Vykdant šį uždavinį per sveikatos projektus bus remiamos bendruomenės, mokyklos, darželiai, nevyriausybinės organizacijos, organizuojamos konferencijos; finansuojamos gydytojų specialistų, kurie įsipareigoję dirbti rajone, studijų išlaidos; vykdomas visuomenės sveikatos stiprinimas ir stebėsena, mokinių visuomenės sveikatos priežiūra. Einamaisiais metais bus kompensuotos VšĮ Joniškio ligoninės katilinės kamino nugriovimo išlaidos.  **Pasiekimo rodikliai:**  - parengtų sveikatos projektų skaičius per metus – 10,  - gydytojų specialistų, kuriems finansuotos studijų išlaidos, skaičius per metus – 1,  - Visuomenės sveikatos biuro darbuotojų, kurių etatai finansuojami, skaičius per metus – 4,3,  - visuomenės sveikatos specialistų etatų, kurie finansuoti, skaičius per metus – 6,3,  - kaminų, kurių nugriovimo išlaidos kompensuotos, skaičius per metus – 1.  **3. Uždavinio pavadinimas.** Įgyvendinti sanitarinės veiklos priemones.  **Pagrindinės priemonės.** Vykdant šį uždavinį bus tiriamas maudyklų vanduo, teikiamos dezinsekcijos, dezinfekcijos, deratizacijos paslaugos gyventojams, pagal gyventojų skundus atliekami triukšmo matavimai. Planuojama kompensuoti Joniškio rajone veikančių pirčių paslaugų teikimo nuostolius.  **Pasiekimo rodikliai:**  - stebima 5 maudyklų vandens tarša,  - atliktų dezinfekcijos, deratizacijos, dezinsekcijos paslaugų skaičius per metus – 20,  - atlikta triukšmo tyrimų pagal iš gyventojų gautus skundus per metus – 3,  - pirčių, kuriose kompensuoti nuostoliai, skaičius per metus – 2. | | | |

|  |
| --- |
| **Galimi programos vykdymo finansavimo šaltiniai:** Joniškio rajono savivaldybės biudžeto lėšos, Lietuvos Respublikos valstybės biudžeto lėšos, ES struktūrinių fondų lėšos, kitos lėšos. |

|  |
| --- |
| **Joniškio rajono plėtros strateginio plano dalys, susijusios su vykdoma programa:**  1 prioritetas. Kultūringos, išsilavinusios, sveikos ir saugios bendruomenės raida.  1.2. tikslas. Gerinti bendruomenės sveikatą, mažinti socialinę atskirtį ir didinti saugumą rajone. |
| **Susiję įstatymai ir kiti norminiai teisės aktai:**  Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymas; Lietuvos Respublikos išmokų vaikams įstatymas; Lietuvos Respublikos valstybinių šalpos išmokų įstatymas, Lietuvos Respublikos įstatymas „Dėl paramos mirties atveju“, Lietuvos Respublikos neįgaliųjų socialinės integracijos įstatymas, Lietuvos Respublikos socialinių paslaugų įstatymas, Lietuvos Respublikos šeimynų įstatymas, Lietuvos Respublikos Vyriausybės nutarimas „Dėl Socialinių paslaugų finansavimo ir lėšų apskaičiavimo metodikos patvirtinimo“, Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtintas Socialinių paslaugų katalogas, Lietuvos Respublikos socialinės apsaugos ir darbo ministro 2002 m. balandžio 18 d. įsakymu Nr. 56 patvirtinti Vaiko laikinosios globos organizavimo nuostatai, Lietuvos Respublikos Vyriausybės 2012 m. lapkričio 21 d. nutarimu Nr. 1408 patvirtinta Nacionalinė neįgaliųjų socialinės integracijos 2013–2019 metų programa, kiti savivaldybės institucijų patvirtinti socialinės paramos ir socialinių paslaugų teikimą reglamentuojantys teisės aktai.  Lietuvos Respublikos sveikatos sistemos įstatymas, Lietuvos Respublikos viešųjų įstaigų įstatymas, Lietuvos Respublikos visuomenės sveikatos stebėsenos (monitoringo) įstatymas, Lietuvos Respublikos triukšmo valdymo įstatymas, Lietuvos Respublikos gyvūnų globos, laikymo ir naudojimo įstatymas. |

\_\_\_\_\_\_\_\_\_\_\_\_\_\_\_\_\_\_